La Biennal d’Art de Corbera reivindica els drets dels presos i els exiliats - Setmanari l'Ebre\nL’església de Sant Pere del Poble Vell de Corbera acollirà la VI Biennal d’Art.\n“Ningú no pot ser arrestat, detingut ni exiliat arbitràriament”. “Tota persona té dret, en règim d’igualtat, que la seua causa siga portada equitativament i imparcialment en un tribunal independent i imparcial; el qual decidirà tant sobre els seus drets i les seues obligacions com sobre el fonament de tota acusació adreçada contra ella en matèria penal”. Així resen els articles 9 i 10 de la Declaració Universal dels Drets Humans i que centren l’edició del 2019 de la Biennal d’Art de Corbera d’Ebre i en la qual s’han presentat vint-i-quatre artistes que han fet la seua pròpia interpretació d’estos drets fonamentals.\n“Busquem sempre lligar temàtiques d’actualitat amb els drets humans que sistemàticament s’estan trepitjant i vulnerant”, explica Joan Antonio, president de l’Associació del Poble Vell de Corbera d'Ebre. Així en la convocatòria d’enguany es pretén establir un paral·lelisme entre la situació actual dels presos polítics i dels exiliats pel procés amb la finalització de la Guerra Civil, tot just fa 80 anys. “El final de la guerra no va suposar l’arribada de la pau. Hi va haver judicis sumaríssims i repressió”, insistix Antonio. A més, la fi de la guerra va implicar també l’inici de l’exili. Tant la situació política actual com la finalització de la Guerra Civil estan presents en les obres que conformen l’exposició de la VI Biennal d’Art de Corbera d’Ebre que es podrà visitar a l’església de Sant Pere del Poble Vell de Corbera.\nL’exposició de la Biennal d’Art, compta amb 24 obres de múltiples disciplines des de pintura, escultura, instal·lacions o fotografia. Fins i tot, s’hi exposarà un diorama construït per una associació de pessebristes de Sabadell que porta per títol La fugida, fent referència al camí de l’exili i que està inspirat en el Poble Vell de Corbera. També cal destacar l’obra de Francesca Calaf, Pilar Villuendas, Pere Jordi Royo, Àngels Cid, Isabel Torres, Quim Marsal o Aureli Monge, entre d’altres. “Tots tenen una personalitat artística molt marcada”, diu Antonio, que ha recalcat també el fet que en esta convocatòria, més enllà de participar-hi artistes ja consagrats, hi ha també molts “debutants” que per primera vegada presenten la seua obra a la Biennal d’Art.\nL’exposició es completarà amb una mostra de la col·lecció d’obres del fons d’Art de l’Associació, cedides pel cercle Artístic de Sant Lluc. Així, entre d’altres, es mostrarà obres de l’artista Pilar Segura, reconeguda internacionalment i amb obres repartides en una setantena d’institucions d’arreu del món, des de Nova York a París o fins a la Ciutat del Vaticà.\nMés enllà de mostrar les obres en una exposició, l’Associació del Poble Vell té la intenció “d’esquitxar” la Biennal amb diferents intervencions artístiques al llarg dels quatre mesos en què estarà oberta l’exposició. Hi haurà diferents interaccions amb diferents disciplines de les arts escèniques, com el circ o la dansa, i també s’està preparant un concert de Mascarats, que va enregistrar el videoclip de la cançó Portes sense pany al Poble Vell de Corbera. De moment encara no hi ha data concretada per a este


Velocitats variables | Rafael de Ribot | Articles | El Punt Avui\nVelocitats variables Velocitats variables Velocitats variables Velocitats variables + Velocitats variables E-mail\nVelocitats variables Velocitats variables Velocitats variables Velocitats variables Velocitats variables E-mail\nPotser tenen raó els que diuen que el cotxe està condemnat a desaparèixer. Però quedar-se de braços plegats esperant\nque es compleixi el pronòstic és un privilegi dels profetes.\nDes que l'anterior govern va decidir aplicar la limitació de velocitat als accessos a la ciutat de Barcelona, em pregunto si els avantatges que oferia la mesura estaven reservats als ciutadans i visitants de la capital del país. Si veritablement era tan efectiva per reduir l'accidentalitat, aquest era un bon motiu per aplicar-la a la resta d'àrees metropolitanes, a les entrades i sortides de les grans ciutats i a les zones amb alta densitat de trànsit. De la mateixa manera, si els seus beneficis sobre la qualitat de l'aire eren tan evidents, de ben segur que trobaríem molts altres llocs on caldria aplicar-la.\nPerò no hi ha res pitjor que mantenir-se en l'engany que significa un error d'origen en el mateix plantejament, de tal manera que no es pot evolucionar argumentalment; la mesura dels 80 va ser una decisió polititzada, tant pels seus impulsors com pels seus detractors, de tal manera que es fa del tot impossible discutir sobre la qüestió d'una manera racional. Només a tall d'exemple podríem recordar que va costar Déu i ajuda que els anteriors responsables del Departament de Medi Ambient fessin públiques les dades de les observacions de les partícules en suspensió a la zona 80, mentre que els actuals són víctimes ara d'un\nanticicló que no deixar pas-sar una gota d'aire que renovi l'ambient i que els té atemorits i els recomana no deixar treure més fum de l'estrictament imprescindible als tubs d'escapament.\nTot argument que es basa a defensar que quan més es redueix la velocitat menys riscos hi ha, té el perill d'acabar defensant que no agafem el cotxe i així eliminarem totalment les morts causades pels accidents de trànsit i la contaminació derivada de la circulació dels vehicles. A l'altre extrem, si contraposem a qualsevol limitació l'exercici de la llibertat individual podem acabar per considerar que l'establiment de qualsevol norma és una intromissió inacceptable. Una gestió adequada de l'espai públic hauria de garantir en aquest cas donar les\nmàximes facilitats possibles per als desplaçaments i que aquests es puguin fer amb\ngaranties per a tothom.\nSempre m'ha semblat d'un gran sentit comú la velocitat variable que s'aplica a les autopistes franceses, on es pot anar més de pressa que aquí quan es fa en condicions meteorològiques normals, però si plou es redueix automàticament el límit permès. Reivindico que ara que hem obert el debat sobre la variació de la velocitat es faci una revisió global, que es tinguin en compte els sistemes de seguretat dels nous vehicles, l'experiència dels conductors, l'estat de les carreteres i que afecti totes les vies. Evidentment s'ha de replantejar la velocitat a què s'ha de circular a les autopistes, que no s'ha modificat des que tenim ús de raó automobilística, però no només això. Hi ha autovies amb condicions perfectes en les quals no tenen sentit certes limitacions i d'altres, construïdes normalment fa molts més anys, en què alguns trams farien recomanable circular-hi amb més prudència. A les mateixes ciutats cal replantejar si s'han de mantenir els actuals límits en algunes vies semiurbanes o en artèries centrals, i si és raonable que la velocitat permesa sigui la mateixa aquí que en alguns carrerons.\nPotser tenen raó els que diuen que els cotxes són una tecnologia del passat i que\nestan condemnats a desapa-rèixer. Però quedar-se de braços plegats esperant que es compleixin els seus pronòs-tics és un privilegi reservat\nals mateixos profetes.\nAvui 09-02-2011, Pàgina 25


Izhevskaya Hotel Khokhryaki Rússia - Ofertes d'hotels amb els MILLORS DESCOMPTES EN LÍNIA\nUlitsa Teplichnaya 4, Khokhryaki, Khokhryaki, Rússia, 426000 - Veure al mapa\nConvenientment situat a Khokhryaki, Izhevskaya Hotel és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Izhevskaya Hotel asseguren una estada plaentera als seus clients. L'hotel ofereix habitació familiar, cuina compartida per garantir el més gran comfort possible als seus clients.\nL'ambient de Izhevskaya Hotel es reflexa en cada habitació. calefacció, escriptori, aparell de televisió LCD/pantalla de plasma, nevera, forn microones són només algunes de les comoditats a la vostra disposició. Sauna de l'hotel, són llocs ideals per a relaxar-se després d'un llarg dia. Izhevskaya Hotel és la vostra destinació si buscau allotjament de qualitat a Khokhryaki.\nAllotjaments a Khokhryaki


El sub 25 del Club Bàsquest Torelló s'imposa al Ramon Llull\nEsports - Torelló - 09/11/2018\nEl sub 25 del CB Torelló va guanyar el partit contra el Ramon Llull, l'últim de la taula, per un resultat de 77 a 42. Els torellonencs van anar per davant en el marcador en tot moment des de l'inici del partit. Aquest dissabte jugaran a la pista del Sant Julià de Vilatorta.\nEl sènior masculí no va tenir la mateixa sort amb l'Onyar amb qui va perdre per 61 a 63. Els pescallunes "van dominar el partit fins a la mitja part", tal com assegura l'entrenadora, Susanna Bosch, però al tercer quart l'Onyar va aprofitar per fer trenta punts. "És una derrota que no ens esperàvem", afegeix. Dissabte, el Torelló visitarà el Blanes, que encapçala la classificació.\nFinalment, el sènior femení va derrotar La Garriga per 29 a 44. Les de Sílvia Cabello van mostrar "una defensa en zona molt sòlida". Dissabte, l'equip rebrà Les Franqueses, líder i rival directe de la taula.


El Tresoret d’Orrius, setembre 2011.Conferències, exposició retrospectiva, sopar medieval, visites guiades… | La Clau -Revista gratuïta del Maresme\nLa descoberta d’un conjunt únic de monedes comtals de finals del segle X a principis del segle XI\nDivendres – 9 de setembre\n• A les 8 del vespre, a l’església parroquial de Sant Andreu, conferència d’introducció: Òrrius (990-1035), una vila entre dues èpoques, a càrrec del sr. Quim Graupera (historiador i membre del Grup d’Història del Casal de Mataró).\n• A les 9 del vespre, inauguració a la Sala de Plens de l’Ajuntament de l’exposició retrospectiva de la troballa. Col·labora la Secció d’Arqueologia del Museu Arxiu de Vilassar de Dalt. L’exposició restarà oberta el dissabte 10 i diumenge 11 de 10 a 14 h i de 18 a 20 h.i els dissabtes 17 i 24 de 18 a 20 h. *Simultaniament i fins abans del concert, venda d’entrepans i begudes\n• A 2/4 de 11 del vespre, a l’església parroquial de Sant Andreu, concert pedagògic d’instruments musicals medievals catalans amb els Ministrers del Sabre. Entrades limitades i numerades (preu: 3 €).\nDissabte – 10 de setembre\n• A les 10 del matí, i des l’església de Sant Andreu, visita guiada i comentada a les ermites de Sant Pere de Clarà, Sant Bartomeu de Cabanyes i la capella del Roser de l’església de Sant Andreu, a càrrec del historiador local sr. Josep Ma. Roqué. (Desplaçament amb vehicles particulars)\n• A 2/4 de 7 de la tarda a l’església de Sant Andreu, conferència central: El Tresoret d’Òrrius i el seu valor històric, a càrrec del Sr. Miquel Crusafont (President de la Societat Catalana de Estudis Numismàtics).\n• A 2/4 de 10 del vespre a la plaça de l’Església, Sopar Medieval, conduït per Sadurní Moner i el seu grup de cuiners. Tiquet 15 € (inclou cassoleta, got i un instrument, tradicional orrienc, per menjar). Al final del sopar, sorteig d’un conjunt d’objectes d’art cedits per diferents artistes orriencs.\n* els tiquets per al concerts i el sopar medieval es podran adquirir al local d´avis de la Plaça de la Constitució, de 7 de la tarda a 2/4 de 9 del vespre del dijous 1 al dimecres 7 de setembre inclosos (aforament limitat). Reserves: 645 790 663 (Magda Picó)\nDiumenge – 11 de setembre\n• A la 1 del migdia, a la plaça de l’Església, Ballada de Sardanes conjuntament amb els actes propis de la Diada.\nDiumenge – 2 d’octubre\n• Al matí, en horari i detalls que ja es donaran a conèixer, desplaçament col·lectiu al Museu Nacional d’Art de Catalunya (Barcelona) per veure el Tresoret d’Òrrius, i una visita general a la resta de seccions.


Entrevista amb Eva Alcahuz Martín, candidata a Fallera Major de València 2022\nEntrevista amb la candidata a Fallera Major de València 2022 i fallera de la comissió Palleter Erudit Orellana\nEva Alcahuz Martín segueix assimilant encara la realitat des que el seu nom va sonar el Fonteta fa uns dies i va ser nomenada com a candidata a Fallera Major de València 2022. Avui coneixem a aquesta jove de 26 anys, mestra de Primera amb especialitat anglesa i fallera del sector Palleter Erudit Orellana.\nEn aquesta entrevista amb elperiodic.com, Eva ens les dues coses que més li agraden: "Les falles i els xiquets són les meues dues passions". En el seu temps lliure li encanta preparar el material docent per les seues classes i, sobre les falles, no contempla la seua vida sense la festa: "Quan va passar el covid va ser molt dur perquè estàvem a vespres de viure els dies fallers".\nPrecisament sobre aquests últims temps de canvis, en els quals molts actes s'han adaptat, considera Eva que les falles "haurien d'estar sempre en continu canvi com la societat". En aquest sentit, planteja que els actes que s'han canviat es voten amb el col·lectiu faller per estudiar quines podrien quedar-se i quins no.\n"Per exemple, amb la mascletà. És emblemàtic que se celebren a la plaça de l'Ajuntament però hi ha 19, per què no acostar algunes als barris i als fallers del carrer? ", Es pregunta.\nSobre la figura de la Fallera Major de València, creu que ajuda molt a potenciar la figura de la dona: "Crec moltíssim en la igualtat, cada cop tenim més pirotècniques i presidentes de falla, la dona està cobrant pes i la Fallera Major de València té un paper clau. A més, representa una festa que és Patrimoni Immaterial de la Humanitat, per a mi seria un somni poder tornar a tots els fallers la il·lusió".


ALP2500: No Cal anar buscar Trilers a fora, quan a Casa nostre en tenim per donar i per vendre\nNo Cal anar buscar Trilers a fora, quan a Casa nostre en tenim per donar i per vendre\nAvui llegint l'Avui surt una noticia del senyor Puigcercós en la qual diu que el Pinotxo Zapatero es un Triller [noticia], Bé no va equivocat però per buscar Triller no hem de anar a fora potser que ens mirem el melic i en veurem una bona representació.\nPerò que entenen per Triller, es aquell personatge que va jugant amb la boleta i mai saps en quin lloc es troba, mes o menys com les actuacions dels partits polítics integrants del Trispartit.\nSeguirem parlant del Partit Esquerdat i la seva manera de tractar el país, això si que es el joc del Triller, [noticia]\nPerquè aquest dijous 4 de desembre tenen els santíssims nassos de fer un acte amb el lema Estem construint un estat propi, Bé la veritat que això es un insult per a la intel·ligència dels votants d'Erc l'únic estat propi que estant constituint aquesta gent es la seva jubilació anticipada perquè la nació fa temps que se la passen per el forro de la corbata. Això si vendre fum son uns trillers professionals.\nA mes en aquest acte volen explicar als militants i als seus vota nts el perquè de tot plegat, el perquè oficial de la seva presència al Govern Català, Bé com a mínim el meu desig que no sigui que parlin per fer polítiques d'esquerra, perquè d'aquest trispartit lo de esquerra només ho porten en el nom perquè les polítiques socials (cas de la dependència) ha quedat el mes calent a l 'aigüera.\nPotser també podran explicar als votants i als militants aquests canvis de diàleg constant que fa que envers de un partit això sigui una baldufa, que roda i roda i en cada posició te unes paraules diferents.


Francesc Gambús, nou candidat d'Unió en les europees\nFrancesc Gambús, nou candidat d'Unió a les europees\nSubstitueix Salvador Sedó, que ha denunciat pressions perquè no repetís com a eurodiputat\nDissabte, 22/02/2014 | Actualitzat a les 12:47 CET\nFrancesc Gambús saluda després de ser elegit nou candidat dUnió a les eleccions europees. / ALBERT BERTRAN\nEl director general de relacions exteriors de la Generalitat, Francesc Gambús, és el nou candidat d'Unió en les eleccions europees en substitució de Salvador Sedó, que fa uns minuts, davant el consell nacional del seu partit, ha renunciat a ser el representant democristià en els comicis del mes de maig.\nSedó ha intervingut davant el consell nacional per anunciar la seva decisió, avançada avui per EL PERIÓDICO, de no ser el representant d'Unió a les europees tot i ser el candidat preferit per la cúpula del partit. Sedó ha denunciat pressions a la seva persona perquè no repetís com a eurodiputat.\nEl candidat de Convergència i cap de llista, Ramon Tremosa, havia expressat el seu rebuig que Sedó continués a la llista de les europees, per les fortes discrepàncies que tots dos mantenen. CDC i Unió han mantingut fins avui un pols per aquesta candidatura. La direcció convergent defensava el dret de Tremosa de poder decidir sobre la llista de CiU en els comicis del maig. Unió mantenia Sedó, que avui ha fet efectiva la seva renúncia.\nFonts pròximes a Sedó expliquen que aquest deixa la candidatura dolgut per les crítiques de Tremosa, a qui retreu actuar mogut pel seu ego.


Lom Rak Resort Ratchaburi Tailàndia - Ofertes d'hotels amb els MILLORS DESCOMPTES EN LÍNIA\n199/1 Moo 6, Moo Ban Huay Kloom, Suan Phueng, Ratchaburi, Tailàndia, 70180 - Veure al mapa\nEstil Thai (Thai Style)\nIdeal tant per a la diversió com per al relax, Lom Rak Resort es troba a la zona de Suan Phueng de la ciutat de Ratchaburi. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Suan Phung Hospital, Museu Pawothai, Granja d'Ovelles Newland.\nAmb una oferta de serveis hotelers superior i ampla gama d'entreteniment, Lom Rak Resort és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, Zones públiques amb Wi-Fi, aparcament de cotxes, servei d'habitacions, habitació familiar per garantir el més gran comfort possible als seus clients.\nL'ambient de Lom Rak Resort es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat són només algunes de les comoditats a la vostra disposició. Les instal.lacions d'oci de l'hotel, que inclouen bany d'aigua termal calenta, massatge, jardí estan dissenyades per escapar i relaxar-se. Lom Rak Resort és un lloc ideal d'estada pels viatgers que busquin encant, comfort i facilitat a Ratchaburi.\nTots els tipus de viatgers (174) Viatger de Negocis (1) Parelles (79) Viatgers en solitari (4) Famílies amb infants petits (33) Famílies amb infants grans (20) Grups (37)\nPeaceful, Scenery, Hotel Staff\nrestful good to be close to nature


Jaume Arbiol guanya el premi Jesús Moncada amb una recerca sobre la Mequinensa del XIX* » Temps de Franja\nEn el transcurs de l’acte, que degut a la pandèmia va ser retransmès pel canal local de televisió i a través de xarxes socials, Antonio Sanjuan, alcalde en funcions, va agrair «el difícil treball» del Jurat i va felicitar els autors dels quatre treballs, amb esment especial al premiat.\nDarío Vidallet, regidor de cultura i president del Jurat en substitució de Magda Godia que es recuperava d’una intervenció quirúrgica, explicà que «Jesús Moncada va posar Mequinensa al mapa de la literatura i la llengua en català» i va lamentar que la crisi sanitària hagués retardat la commemoració del cinquantè aniversari del trasllat del «Poble Vell» a l’actual nucli urbà per la construcció dels embassaments de Riba-roja i Mequinensa.\nAndreu Coso, en nom del Jurat format per Chusé Aragüés, Carme Alcover i Ramon Sistac, va destacar del treball premiat «la seva aportació a l’estudi i recerca de la història de Mequinensa, recollint nous continguts a una època del segle XIX que Jesús Moncada recrea àmpliament en la seva bibliografia».\nEl guanyador, Jaume Arbiol, que també va intervenir per videoconferència en l’acte, va agrair la concessió del Premi, i va explicar que la idea del treball va néixer en 1999 mentre estudiava segon curs de carrera a la Universitat de Lleida, en concret en l’assignatura d’Història Contemporània d’Espanya. «Ens vam adonar de les dificultats que va viure la nostra zona en el segle XIX, una època apassionant». El treball s’inicia en 1808 amb la construcció de l’església de la localitat en l’antic nucli urbà, el «Poble Vell», i amb l’entrada de les tropes franceses a la zona. Després recorre episodis com l’arribada de la pesta groga, amb nombrosos afectats a la localitat, les cruentes guerres carlistes o els problemes amb la justícia d’alguns mequinensans en la segona meitat del segle, fets aquests últims reflectits també en la novel·la de Jesús Moncada Estremida memòria.\nEl III Premi de Recerca Jesús Montcada té una dotació econòmica de 3.000 euros i es va crear per a «impulsar el prestigi de la cultura i la història com a eines de recerca, desenvolupament i innovació a partir del treball interdisciplinari, amb la creença que tota societat que vol avançar ha de mirar al seu passat, prendre consciència del seu present i projectar- se cap al futur, així com per a situar a Mequinensa com a epicentre cultural de referència».\nJaume Arbiol. / Ajuntament de Mequinensa


Posi un 'mena' en la seva vida, per Josep-Francesc Valls\nPosi un 'mena' en la seva vida\nEn l'era de la globalització, els migrants són una riquesa que cal administrar, fins i tot en moments de depressió econòmica o de l'era prerobòtica\n08 de d’octubre del 2018. 17:55\nA pocs metres del lloc on m’estava aquest estiu, a la costa sud de Catalunya, s’havia instal·lat un centre d’acolliment de menors no acompanyats, ‘mena’. Un vell motel arreglat ha sigut llogat per la Fundació Diagrama amb l’objectiu que els nois nouvinguts a les pasteres o a través de qualsevol altra via adquireixin “vida autònoma”. Un grup de monitors –un per cada cinc nois– els ensenyenl’idioma, la formació reglada, les habilitats i els coneixements de l’entorn. Tan aviat com arribin a l’edat adulta, passaran a cases d’acollida, o si la maduresa els avala, al mercat laboral i a la vida quotidiana com qualsevol jove natiu, o on Déu vulgui.\nLa majoria de la població espanyola es va alegrar del gest del nou Govern obrint, el mes de juny passat, el port de València als desemparats del’‘Aquarius’ que vagaven pel Mediterrani. Els meridionals es llancen desesperadament al mar a la recerca d’un recorregut vital que poques vegades arriba. Va ser una glopada de solidaritat, de respir de la tanta mala consciència de país ‘ric’, en vista del fosc i vergonyant tracte alsemigrants que arriben a les costes europees els últims anys.\nRebre’ls o expulsar-los\n¿Rebre’ls o expulsar-los? Hi ha partits inflexibles que afirmen amb cruesa que aquí no s’hi cap, que els treballs són per als nadius; els seus instruments són les concertines i l’agressivitat. D’altres, amb visió de la vella Europa, terra d’acollida, opten per gestionar els migrants; si els reclamem quan necessitem mà d’obra en èpoques de bonança, diuen, no podem tancar-los amb pany i clau els ports i les fronteres ara. Sigui quina sigui la sensibilitat, plantejar l’Àfrica com un problema intern comunitari permetria començar a resoldre entre totes les migracions. Per descomptat, que aquesta posició resultarà més efectiva que gastar els diners en camps de confinament a l’exterior de la UE o mirar cap a un altre costat mentre molts s’ofeguen a escassos metres de la costa.\nL’agonia de Boris Johnson\nEn defensa de la mediació\nL’altra cara de la moneda és la vida quotidiana. Tan aviat com es va obrir el centre per a ‘menes’,van començar a aparèixer moviments contraris a la seva instal·lació. Que si els seus pobladors s’escaparan i assaltaran les cases, que per què en un lloc d’estiueig no es feia a cap altre lloc més cèntric, que si les instal·lacions escollides no són les adequades.... ¿Per què en el moment de la veritat apareixen aquestes actituds de rebuig? En l’era de la globalització, els migrants són una riquesa que cal administrar adequadament, fins i tot en moments de depressió econòmica o de l’era prerobòtica. És clar que la seva arribada resulta traumàtica i porta nombrosos problemes, molts d’ells insuperables. Però, ¿quant costa un centre per a ‘menes’ a canvi de la utilitat futura de la seva joventut, dels nens que vindran en quantitat, de la fortalesa d’acceptar qualsevol treball que ningú desitja exercir, de les quotes que pagaran a la Seguretat Social, delsimpostos que abonaran directament o indirectament...?\nO es mira a curt termini o es fa a llarg termini. Cadascú tria el que li convé, malament traduint allò d’‘homo homini lupus’ de Plaute, popularitzat per Hobbes.\nRefugiats El drama de la immigració Aquarius\nAltres articles de Josep-Francesc Valls\nRecol·locar Barcelona davant el nou escenari\nsector en crisi\nLes lliçons d'un estiu sense turistes\nSostenir la cadena de valor alimentària\nLa 'gig economy' ho inclou tot


Cercs fa una campanya a les xarxes socials per entretenir el confinament dels veïns - Regió7 :: El Diari de la Catalunya Central\nCercs fa una campanya a les xarxes socials per entretenir el confinament dels veïns\nEl consistori proposa als veïns compartir històries i reptes a Instagram\nredacció/berga 18.03.2020 | 13:07\nVÍDEO: L'alcalde de Cercs convida la ciutadania a participar en la iniciativa\nL'Ajuntament de Cercs ha iniciat una campanya de comunicació a les xarxes socials (#emquedoacercs) per entretenir el confinament dels veïns i alhora animar-los a respectar-lo. La campanya amb l'etiqueta comença aquest dimecres, es presenta amb el suport de vídeos de l'alcalde i del regidor de Cultura i Joventut, i s'allargarà fins que duri el confinament.\nFonts del consistori han explicat que cada dia es compartirà una imatge «amb un missatge motivacional, per reflectir situacions quotidianes que ens fan sentir bé i que passen a dins de casa». I es proposa als veïns a participar-hi a través d'un repte; compartir imatges o vídeos del que podem fer aquests dies.\nLes fonts esmentades han indicat que la idea de fer aquesta campanya «ha sorgit de la necessitat d'estar al costat de la gent i se centra a sensibilitzar-se amb la situació inusual en què ens trobem».\nMissatges per animar\nFonts municipals han indicat que «amb aquest missatge es vol animar a la gent aquests dies diferents, per tal que no es perdin les ganes de fer coses tot i haver d'estar tancats a casa».\nFonts municipals han indicat que «volem treure la part positiva de situacions adverses aprofitant les opcions que ens brinden les noves tecnologies. Hem volgut generar empatia i proximitat en moments en què físicament no és possible fer-ho, però sí que podem estar units i ajudar-nos els uns als altres, compartint el nostre dia a dia a través de les xarxes socials».\nEl regidor de Cultura i Joventut Jordi Ragués ha explicat que «Participar-hi és molt senzill, només cal penjar una imatge o vídeo al nostre instagram en format story acompanyant-ho dels hashtags #joemquedoacasa i #emquedoacercs i etiquetant el compte @ajcercs, alhora que es repten altres persones a què també participin en la iniciativa».\nTotes les imatges de la campanya més les que s'hi afegeixin mitjançant el repte, quedaran com a stories destacats per tothom qui vulgui consular-les i treure'n idees.\nEl fotògraf Jordi Prenyanosa comparteix el seu arxiu.\nUn policia de Sant Feliu clava una bufetada a un jove per saltar-se el confinament.\nXiula estrena la seva primera cançó de confinament «Em quedo a casa».


Tanca de filferro soldat corbada 3D de la Xina, tanca de malla de soldadura popular com a tanca de seguretat de residències al fabricant i proveïdor nord-americà | Pro Tanca\nPRO.FENCE fabrica i distribueix una gamma de malla de filferro de soldadura per satisfer moltes aplicacions. Aquesta tanca de malla de soldadura corba 3D està dissenyada per a ús residencial. Està fet de filferro d'acer i el diàmetre del filferro és de fins a 5 mm després del recobriment. Els cables es solden junts per formar la malla de 75 × 150 mm, creant una barrera ajustada i duradora. Tot el panell de malla té uns 2,4 m d’alçada amb 4 corbes triangulars que són prou altes com a sistema de tancament de cases.\nPRO.FENCE subministra aquest tipus de tanca de filferro soldat corbat en 3D amb recobriment de pols electrostàtic que té un aspecte més suau a la superfície. O podeu triar un revestiment de PVC per estalviar costos. Aquesta tanca de filferro de soldadura utilitza pals quadrats i pinces per muntar que sigui fàcil d’acabar.\nÉs una tanca ideal per a cases residencials.\nDiàmetre del cable: 5,0 mm\nMalla: 150 × 50 mm\nPost: post quadrat\nFundació: bloc de formigó\nAcabat: recobert de pols electrostàtic / recobert de PVC (marró, negre, blanc, etc.)\nEstà fabricat amb filferro d’acer d’alta qualitat d’uns 5 mm de diàmetre i recobriment electrostàtic en pols d’uns 120 g / m2. El cable d'alta resistència i l'alta corrosió garanteixen una llarga vida útil.\n2) Muntar fàcilment\nEstà format per panell de malla, pals i s'ha fixat entre si mitjançant pinces. La senzilla estructura ajudarà a instal·lar fàcilment al lloc.\nAquest fort tancat d'acer pot crear una barrera segura per a la vostra propietat.\nArticle núm .: PRO-03 Temps d’execució: 15-21 DIES Origen del producte: XINA\nAnterior: Tanca de malla soldada galvanitzada en forma de M per a plantes solars\nPròxim: 358 Tanca de malla de filferro d'alta seguretat per a aplicacions de presons, tancaments de l'edifici per a la seguretat de la propietat\nTanca de malla soldada galvanitzada en forma de M ...


Economia – Ecotxe\nInverteix en el tercer Ecotxe!\n9, desembre 2019\nLa cooperativa de carsharing elèctric de Mallorca segueix el seu creixement. Per això, obre la possibilitat d’invertir en capital social voluntari o de comprar hores d’ús anticipat.\nNoves tarifes a partir de l’1 de gener!\n27, desembre 2017\nEn aquests darrers dies de l’any, tenim el plaer de donar-vos una excel·lent notícia per als nostres usuaris: les tarifes d’ús d’Ecotxe baixaran a partir de l’1 de gener, passant de 2,25€ la mitja hora a només 2€. La tarifa per dia baixa a 35€ respecte els 40€ anteriors. La tarifa per dia consisteix en […]\nL’avantatge econòmic del cotxe compartit\n29, novembre 2017\nPagar només per l’ús que es fa d’un vehicle pot resultar molt més econòmic al cap de l’any que ser-ne el propietari. Per ser propietari del teu cotxe tens moltes despeses inevitables. Si només l’empres un parell de pics a la setmana, només unes hores o per pocs quilòmetres al cap del mes, el cotxe […]\nEl Germinador Social premia la cooperativa Ecotxe\n3, maig 2017\nA la nostra cooperativa de cotxe elèctric compartit estam d’enhorabona! El passat dijous 27 d’abril vàrem assistir a Barcelona a la cerimònia d’entrega dels premis del primer concurs de projectes innovadors per a la transició energètica “Germinador Social“. Un concurs organitzat per les cooperatives Som Energia i Coop57 que té l’objectiu de promoure nous agents […]\n6, abril 2017\nHa faltat poc per arribar-hi però no ha pogut ser. Ens hem quedat a poc de ser entre els cinc primers del concurs de projectes per a la transició energètica Germinador Social -promogut per Som Energia i Coop57– que donava dret a accedir a la final. Finalment hem quedat en setena posició gràcies a molta […]\n22, febrer 2017\nLa campanya #PujaaEcotxe, que vàrem llençar a través de la plataforma Goteo a principis de desembre, ha arribat a la seva fi! Després de 80 intensos dies, hem aconseguit recaptar 14.200 € per la compra del nostre primer cotxe elèctric compartit! Des de la cooperativa Ecotxe Som Moviment, volem enviar el nostre sincer i […]\n22, desembre 2016\nJa som a l’equador de la primera ronda per tenir el primer cotxe elèctric compartit de la cooperativa. Hem aconseguit el 70% per assegurar el mínim gràcies a 77 co-finançadors. Gota a gota anam sumant fins als 7.380 euros actuals. Però encara falta camí per recórrer. Ara que venen festes, aprofita per a convidar els […]\n2, desembre 2016\n1, 2, 3… Sus! Començam! En el nostre camí cap al cotxe elèctric compartit iniciam una nova etapa: iniciam una campanya de micromecenatge a Goteo.org que ens ha de dur a poder comprar el nostre primer cotxe elèctric compartit. Si aconseguim els nostres objectius, podrem començar a donar servei de cotxe compartit dins el primer […]


Revisió del 22:09, 19 nov 2020\n26 octets eliminats , fa 5 mesos\nRevisió del 18:14, 29 ago 2020 (modifica)\nRevisió del 22:09, 19 nov 2020 (modifica) (desfés)\nLa [[Sistema auditiu|oïda]] pot localitzar la direcció d’unad'una font sonora. Això és possible gràcies a les diferències de percepció de cada oïda doncs els so, en la seva propagació, perd intensitat. A més, cada oïda capta fases diferents del so. Els [[Pavelló auricular|pavellons auriculars]] són com antenes direccionals que capten millor els sons provinents de la part davantera del oient que de la part darrera.\nLa diferència de fase respecte a la captació del so per l’oïdal'oïda, està relacionada amb la [[Longitud d'ona|longitud d’onad'ona]] del so i amb la distància entre les dues oïdes (separades uns 15 cm). La longitud des de l’ondal'onda de sons audibles s’esténs'estén des d'uns 17 mm fins a uns 17m (20.000 [[Hertz|Hz]] a 20 Hz), per això, els sons que posseeixen una longitud d’onad'ona sensiblement inferior a la distància de separació entre les dues oïdes seran percebudes amb notables diferències de fase proporcionant, d’aquestad'aquesta manera, informació sobre la procedència del so.\nCom a les baixes [[Freqüència|freqüències]] les corresponen llargues longituds d’onad'ona, quasi no influirà en la recepció dels sons la diferència de fase. Els sons aguts, d’altad'alta freqüència, seran fàcilment localitzables, per la seva menor longitud d’onad'ona, arribaran a l’oïdal'oïda amb diferències de fase apreciables.\nEl registre del so es, essencialment, monofònic o estereofònic. És monofònic quan és captat per un únic micròfon lo que és assimilable a l’escoltal'escolta per una sola oïda. La estereofonia requereix la captació del so per dos micròfons que representen a les dues oïdes del ser humà. Aquesta separació s’has'ha de mantenir durant tot el procés, fins a arribar a la seva reproducció per altaveus independents.\nObtingut de «https://ca.wikipedia.org/wiki/Especial:MobileDiff/25473614»


Els arquitectes ens plantem - arqxarq\nPublicat el diumenge 4 de març de 2018 | El Punt Avui\nEls arquitectes també ens plantem. Essent fidels al mandat de l’1 d’octubre, entenem que ens hem de desvincular del Consejo Superior de Colegios de Arquitectos de España (CSCAE) com a acte de sobirania i de dignitat, tant personal com professional. No volem seguir formant part d’una corporació que té el seu origen en un Real Decreto de 1929, en plena dictadura de Primo de Rivera, i que no ens representa ni ens respecta. De fet, estem vinculats a un consejo que ens obliga a acatar i complir els acords adoptats en les seves assemblees, tot i que aquests van en contra dels nostres propis interessos. Un consejo que determina i condiciona la forma amb què el Col·legi d’Arquitectes de Catalunya (COAC) es relaciona amb el món. També ens obliga a contribuir, amb les nostres quotes col·legials, al seu sosteniment: un fet que no deixa de ser una altra forma d’espoli.\nEn conseqüència i en sintonia amb els companys de Psicòlegs per la República, ens agradaria que la junta actual del COAC no hagués de tornar a abonar cap més quota al CSCAE i alhora pogués deixar de formar-ne part. Per aquest motiu, des d’Arquitectes per la República fem una crida pública a tots els arquitectes col·legiats del país a definir-se en un tema que, com a professionals, ens afecta i ens interpel·la. Tal com vam fer en el seu moment, durant la campanya del referèndum d’autodeterminació de Catalunya, quan vam recollir prop de 350 adhesions amb el Manifest d’Arquitectes pel Sí. Perquè, com va dir Joan Fuster, tota política que no fem nosaltres serà feta contra nosaltres.\nUn cop proclamada la independència, construïm la República Catalana. Els arquitectes, com els psicòlegs i altres col·lectius professionals d’aquest país, hem estat, estem i estarem sempre al servei del poble de Catalunya i de les seves institucions.\nPer això, des d’Arquitectes per la República treballarem perquè el COAC esdevingui un actor clau en la seva construcció, com també ho fou en altres moments de la nostra història. Volem que el nostre sigui un col·legi inclusiu i participatiu, obert i sense peatges, i implicat, des del moment zero, en el debat i el procés constituent republicà. És a dir, un col·legi sobirà i independent de l’Estat espanyol i alhora, seguint el model nòrdic i britànic, d’adscripció voluntària. D’aquesta manera no tornarem a estar obligats, per llei, a mantenir-nos neutrals i, en conseqüència, a renunciar a una de les principals funcions del col·legi: donar suport a les demandes de la societat civil envers la professió com també són la lluita per la democràcia, la justícia i la llibertat del nostre país. En aquest sentit, les eleccions al COAC del proper mes de maig ens han de servir per començar a posar fil a l’agulla.\nEl concurso convocado por el Ayuntamiento de Barcelona para rediseñar cuatro plazas y cuatro calles del Eixample ha recibido 86 propuestas (46 para las plazas y 40 para los “ejes verdes”)\nLIMITS | 2021


El nou Android 4.4 es prepara per assaltar els smartphones amb menor potència - YCOM\nEl nou Android 4.4 es prepara per assaltar els smartphones amb menor potència\nGoogle ha optimitzat l’ús de la memòria que realitza el propi sistema per tal que pugui funcionar fluidament en terminals sense molta potència de maquinari.\nDesprés d’haver fet una introducció molt genèrica i, fins i tot, metafòrica de com anava a ser la propera versió d’Android, per fi la companyia del cercador ha concretat les novetats que presenta, al mateix temps que ja l’ha llançat al mercat amb el Nexus 5.\nEl rendiment del sistema ha estat optimitzat per tal que corri amb més fluïdesa en els terminals més potents (per exemple, models flagship amb processadors de quàdruple nucli i 2 GB. de RAM) però per a què també s’adapti a la perfecció als cada cop més nombrosos dispositius intermedis, en els quals la potència en el maquinari és més aviat escassa si els comparem amb els models principals de cada fabricant.\nMolts d’aquests terminals han rebut crítiques per part de la premsa especialitzada i els usuaris perquè, al cap d’un temps d’ús, el rendiment del sistema comença a degradar-se notablement, i passa d’un funcionament fluid a poder arribar a ser un veritable calvari realitzar qualsevol acció amb ells per l’exasperant lentitud del sistema.\nEl què ha fet Google és optimitzar l’ús de la memòria que el sistema fa per a ell mateix (footprint).\nAquest pas és una necessitat estratègica per a la companyia de Mountain View, ja que no tothom es pot permetre adquirir un terminal flagship, i la companyia del cercador es podria trobar a mitjà termini en la tessitura de perdre usuaris davant dels terminals mitjans amb Windows Phone o els feature phones, per exemple.\nPerò aquells actuals posseïdors d’un terminal d’aquest tipus, que no s’alegrin gaire: als fabricants no els convé donar més vida als terminals que actualment estan en mans dels usuaris, així que haurem d’esperar a veure tota una nova generació d’aquests a les botigues per gaudir d’un rendiment acceptable en un smartphone de gamma mitjana o baixa. I comprar-nos-els, naturalment…\nLa seguretat també millora en l’apartat de l’encapsulament de les apps en els seus corresponents sandboxes, gràcies a l’estàndard Security-Enhanced Linux.\nHangouts, l’aplicació de missatgeria i videoconferència de Google, passa a guanyar més importància en aquesta versió d’Android, ja que es converteix en un centre de missatgeria integrada a través del qual rebrem i gestionarem totes les converses amb els nostres contactes, un concepte que tampoc és nou.\nAixí, podrem veure en forma de fil de conversa amb cada usuari, i ordenats segons la seva recepció, indistintament missatges SMS, MMS o hangouts amb cada persona amb la qual ens comuniquem.\nUna novetat la importància de la qual pot passar desapercebuda en un principi però que a la llarga pot resultar molt pràctica és la priorització en la presentació de l’agenda de contactes d’aquelles persones amb les quals parlem més sovint. En el mateix sentit, i també molt pràctic, quan rebem una trucada d’un número que no consti entre els nostres contactes, Google emprarà la potència de les seves solucions de cerca per identificar aquest número si es troba exposat a Internet. Així, si ens truquen des d’un comerç o empresa, encara que no el tinguem ‘fitxat’, podrem saber de qui es tracta abans d’agafar la trucada.\nÒbviament, aquesta darrera funcionalitat requereix d’una connexió de dades continuada a Internet, cosa que es farà difícil quan ens trobem en situació de roaming per estar de viatge a l’estranger.\nL’assistent per veu Siri de l’iPhone d’Apple segueix sent una referència, de manera que Google ha buscat en Android 4.4 una forma de superar-lo. Quan ens trobem en la nostra Home Screen, no haurem d’anar a buscar la icona de la cerca per veu de Google, sinó que amb tan sols dir les paraules “ok Google“, aquesta s’iniciarà sola.\nPer als terminals que inclouen un port d’infrarojos (com, per exemple, l’LG G2), KitKat ja inclou el programari necessari per aprofitar aquest port i emprar el telèfon com a comandament a distància universal per als dispositius de casa nostra com televisors, vídeos, reproductors de DVD, o aires condicionats.\nQuan ens trobem en determinades aplicacions com ara videojocs o lectors d’ebooks, el sistema entrarà en el que Google ha anomenat ‘mode immersiu’, i que no consisteix en altra cosa que amagar de l’àrea de visualització de la pantalla tot el que no correspongui a l’app, com per exemple els botons del sistema o les icones d’estat. Amb només fer un desplaçament amb el dit des de la vora de la pantalla, tornarem a veure aquests icones, en una funcionalitat que té alguna semblança amb les que en el seu moment va introduir BlackBerry OS 10.\nTambé en l’àmbit gràfic, el fons de pantalla (wallpaper) que decora el fons d’escriptori del nostre smartphone, s’estén ara per sota de la barra superior d’icones de notificació i, a la part inferior, sota la barra de botons del sistema.\nmillorada la despesa energètica del sistema en la reproducció de música, de manera que ara podrem escoltar més cançons i durant més temps. També podrem saltar a qualsevol punt de la pel·lícula que estiguem veient o cançó que estiguem escoltant des de la pantalla de bloqueig del terminal;\nsuport per a Google Cloud Print, de manera que podem llançar a imprimir documents directament des del nostre smartphone si la impressora que tenim al davant es troba connectada a Internet;\nsuport per a Chromecast, el dispositiu de Google que es connecta a un televisor i facilita la visualització en streaming de continguts audiovisuals emmagatzemats en el nostre smartphone;\nChrome Web View: les apps que necessiten visualitzar continguts web empren a partir d’ara el motor de renderització de Chrome;\nsuport per Android Device Manager, l’eina de Google per a geolocalitzar terminals extraviats i poder esborrar de forma remota les dades sensibles emmagatzemats;\nredisseny de l’app de correu electrònic (no de Gmail).\nAl llarg dels propers mesos assistirem al desplegament d’Android 4.4 KitKat en els principals terminals dels diferents fabricants.


Can Vies, també en femení - Opinadores - Dones en Xarxa\nCan Vies, també en femení\nA mesura que passen els dies resulta més obvi que el moviment social articulat en suport a Can Vies expressa, alhora que un profund malestar d’una part de la ciutadania, un desig intens de construir un món nou, aquest que sembla tan difícil a la Europa de la troica. No m’estic referint, és clar, als actes de violència, sempre condemnables, sinó als centenars de persones que, pacíficament , ens diuen coses tan boniques com "Construïm alternatives" o "No podreu desallotjar als nostres somnis" o bé "Can Vies és i serà un espai de llibertat".\nAquests missatges escrits en pancartes, fàcilment traslladables a l’extensió que twitter permet, han estat difosos àmpliament i recaptat molta simpatia o potser millor hauria de dir, empatia, precisament perquè moltes altres persones no lligades a Can Vies ni habitants del barri de Sants han vist reflectits en ells els seus anhels d’una nova manera d’entendre la ciutat i la convivència.\nPerquè d’això es tracta, sens dubte, del model social que estem construint en el present i amb vista al futur. Ara que tant es parla a Catalunya del futur i es dibuixen nous escenaris territorials, es troba a faltar la mateixa intensitat en el disseny del model social i de convivència. Can Vies posa l’accent precisament en aquest aspecte i ens interpel•la directament. Els seus missatges ens parlen d’autogestió, llibertat, comunitat, cultura, cooperació ... tot un manifest cívic -polític just després de les eleccions europees del passat diumenge 25 de maig.\nTot d’una, salta als meus ulls una pancarta que encapçala una de les manifestacions que s’han desenvolupat aquests dies. Resa així: "Si sola no pots, juntes ho podem tot". M’impacta aquesta declaració, així, en femení, perquè mostra precisament l’empoderament col·lectiu que tantes vegades hem proclamat des del feminisme.\nRepaso llavors altres pancartes i veig que estan escrites en femení "Estem indignades" o "estem disposades a posar-ho difícil ", no només perquè siguin dones les que els donen veu sinó per la voluntat expressa del col•lectiu de visualitzar el que sol ser invisible: el sexe femení (no cal oblidar que el setmanari Directa, un dels mitjans que des del principi ha estat intensament implicat en la cobertura dels fets de Sants, escriu sempre en femení, com posicionament ideològic i, que jo sàpiga, és l’únic que proclama així el seu feminisme).\nAquesta opció pel feminisme de la joventut a l’entorn de Can Vies m’obliga a pensar , en contraposició , en la campanya que triomfa aquests dies al món occidental "Ban Bossy" . La cantant Beyoncé, la directora operativa de Facebook Sheryl Sandberg i l’antiga secretària d’estat nord-americana Condolezza Rice, entre d’altres, han impulsat una campanya que pretén donar poder a les noies denunciant que a elles se les acusa de "mandonas" mentre que a ells els considera "enèrgics, actius, resolutius, líders". "I’m not Bossy, I’m the boss" (No sóc manaire, sóc la cap) és l’eslògan que dóna vida a la campanya mediàtica. Una campanya que em sembla correcta i encertada , ja que és cert que en les dones es desincentiva l’orientació al lideratge mentre s’aplaudeix en els homes.\nNo obstant això, tornem al model que amaguen les proclames. En el fons, la campanya de les feministes nord-americanes respon a un tipus de lideratge clàssic , tradicional, aquell en què algú "mana" i altres obeeixen, sigui un home o una dona. Aposta, en conseqüència, perquè les dones siguin iguals que els homes en la direcció de les organitzacions però no qüestiona el model jeràrquic que defineix la majoria de les nostres estructures. En canvi "Si sola no pots, juntes ho podem tot " està apel·lant a l’empoderament col·lectiu de les dones, a la força de les persones quan s’uneixen en lloc de dividir-se, a la cooperació, a la tolerància, la convivència . Aquest és avui el nostre repte: saber a quin model servim.


Arran de les declaracions del Nunci vaticà Renzo Fratini Per Grup de Rectors del Dissabte - Revista Cresol\nGrup de Seglars i Rectors del Dissabte arran de les recents declaracions del Nunci vaticà Renzo Fratini\nLes declaracions del Nunci del Vaticà a Espanya al voltant de l’exhumació de les restes mortals de Franco d’El Valle de los Caídos, ha causat estupor en amplis sectors de l’opinió pública i indignació en les comunitats cristianes compromeses per la pau i la reconciliació, atesa la seua parcialitat i inexactitud històrica, la deslegitimació que representen d’un acord democràtic del Parlament espanyol il’absoluta insensibilitat evangèlica que manifesten.\nLa Llei 52/2007, coneguda como a Llei de Memòria Històrica, és un imperatiu legal que ordena la retirada de símbols franquistes i estableix mesures per a la localització dels cadàvers de les persones represaliades tot facilitant, així, que les seues famílies se’n puguen acomiadar. L’aprovació del Real Decret-llei 10/2018, que comporta l’obligació d’exhumar les restes de Franco, compleix un deure moral i polític.\nNo es tracta de “ressuscitar Franco”, como afirma el Nunci, sinó de saldar un deute. Cap acord no pot legitimar la seua exaltació i cap pacte no pot imposar l’oblit. Lluny de respondre a la “ideologia que vol dividir els espanyols”, aquesta decisió democràtica del Parlament estableix el tancament de l’últim mausoleu d’un dictador als països democràtics europeus. Amb l’exhumació de Franco no s’obri ferides (encara no han estat tancades), sinó que es dona passos necessaris per a la reconciliació. No es pot honorar directament ni indirecta la persona ni el lloc de destinació de qui ha estat el responsable de tant de patiment, enfrontament i divisió. Tal com sosté el Concili Vaticà II (i contra el que fan el Nunci i també, contínuament, els monjos d’El Valle de los Caídos), no hi ha cap raó per immiscir-se en l’autonomia dels poders legislatiu i executiu d’un país.\nLes declaracions del Nunci s’allunyen clarament de l’esperit evangèlic i del desig del papa Francesc de caminar envers una Església-hospital de campanya. Des de la perspectiva evangèlica que ens defineix urgim tota la ciutadania a contribuir a recuperar la memòria històrica sanant les ferides, a fomentar la reconciliació i a afavorir\nactituds i discursos que potencien la misericòrdia, la pau i el perdó.\nValència, juliol de 2019.


Quatre agents interins s'incorporen a la Policia Local de Roda de Berà\nAquest dimecres, 29 d'agost, han pres possessió del seu càrrec, tot i que des del 20 d'agost formen part de la plantilla\ndimecres, 29 d’agost 2018 - 14:40h | Actualitzat a 29/08/2018 15:55h\nLa Policia Local de Roda de Berà incorpora quatre agents interins | CEDIDA\nEl cos de la Policia Local de Roda de Berà ha incorporat, recentment, quatre nous agents interins. El matí d'aquest dimecres, 29 d'agost, han pres possessió del seu càrrec de manera oficial. No obstant això, des del passat 20 d'agost formen part de la plantilla de la Policia Local. Aquests agents es dedicaran a cobrir substitucions relacionades amb qualsevol necessitat d'absència, suplència, acumulació de tasques o de vacants temporals que hi puguin haver.\nQuatre nous agents a la Policia Local de Roda de Berà\nLa selecció dels agents es fa dur a terme a través de la creació d'una borsa d'agents que va iniciar l'Ajuntament de la localitat per donar resposta a diverses situacions d'urgència. Amb aquestes noves incorporacions es podrà reforçar el cos i, a la vegada, incrementar la seguretat.\nCal posar en relleu que els quatre agents van passar totes les proves de selecció mitjançant un concurs d'oposició lliure. Aquest procés es va basar en la valoració de tot un seguit de condicions de formació, mèrits i nivell d'experiència relacionats amb la tasca policial i amb la superació de proves psicològiques i físiques.\nLa Policia Local de Roda continua sent notícia a causa d'un ensurt que es va endur un socorrista quan es dirigia cap al seu lloc de feina. Els fets van tenir lloc el passat diumenge, 26 d'agost, a la platja de la Costa Daurada de Roda de Berà.\nEl jove va explicar a través de les seves xarxes socials que tot just quan es disposava a col·locar-se sobre la cadira de vigilància, va trobar un petit vidre afilat col·locat en un dels graons per pujar al capdamunt d'aquesta mena de cadires, que solen tenir certa alçada per poder tenir més camp de visió i de control sobre la platja a vigilar.\nEn la seva publicació de denúncia a les xarxes socials, el jove hi adjunta la següent reflexió: «Puc entendre que entre socorrista i usuari de la platja pot haver-hi certes diferències quant a normativa i, de vegades, petites discussions que es generen. Però, de veritat existeixen persones que desitgen que algú que està treballant per ajudar a la gent, es clavi aquest vidre afilat a la planta del peu? Reflexionem sobre la societat que ens està venint damunt...».\n"ATENCIÓ: Tot el que has de saber de les obres del carrer Pere Badia a Torredembarra" "CANVIS al mercat setmanal de Torredembarra les pròximes 2 setmanes"


‘El romanç de la Cileta’ concursa als premis Clip Inquiet - VilaWeb\nDimecres 17.11.2010 18:29\n‘El romanç de la Cileta’ concursa als premis Clip Inquiet\nEl videoclip de Miquel Gil es va enregistrar a Otos l’estiu passat, dirigit per Toni Canet\nEl festival de cinema Inquiet que ha començat aquest dimecres a Picassent dedica una secció als videoclips musicals, i és en aquesta secció que participa ‘La Cileta’, un vídeo de Miquel Gil dirigit per Toni Canet que es va gravar el juliol passat a Otos, amb la participació d’un nombrós grup de col·laboradors de tota la comarca. Dijous es projecten els videoclips que opten als premis d'aquest apartat.\n‘La Cileta’ és una versió molt personal del tradicional Romanç de la Cileta que el cantant de Catarroja inclourà en el seu proper disc. En la gravació, feta a Ca les Senyoretes d’Otos, hi va participar també la cantant Bikimel i l’actor Antonio Hortelano, dirigits pel cineasta llutxentí Toni Canet. A més, membres del Ballet Teleraco d’Aielo de Malferit es van encarregar de representar un dels personatges de la història.\nL’escenografia la van preparar Jordi Albinyana i Joan E. Garcia; la direcció de fotografia anà a càrrec de Ximo Fernández, i Antonio Català s’encarregà de la il·luminació. L’equip Encarnis Tomero facilità el disseny del vestuari, i Fabian Vidal i el propi Toni Canet han fet el muntatge final. És de destacar la participació d'un gran nombre de col·laboradors de tota la Vall en maquillatge, perruqueria, càtering, etc...\nEl vídeo, fet com a pla-seqüència, es va gravar amb públic que hi participa en els últims segons de la peça.\nToni Canet posa imatges a la música valenciana (21.07.2010)


Invitació: GHIAA Forum & H2 Innovation KOREA 2022 - Area8\n03 maig Invitació: GHIAA Forum & H2 Innovation KOREA 2022\nPosted at 18:27h in Notícies\tby\tarea8\nEstenem la invitació de l’Ambaixada de Corea al GHIAA Forum & H2 Innovation KOREA 2022; un fòrum internacional en què participaran 17 associacions internacionals de l’hidrogen. S’anunciaran les polítiques d’hidrogen de cada país i, a més, quatre empreses coreanes faran una presentació de les seves tecnologies. Després de la presentació, podreu mantenir una videoconferència 1:1 amb les empreses coreanes que siguin del vostre interès. Hi participen les empreses coreanes següents:\nLotte Chemical – (H2 Mobility)\nPer veure el programa complet a fer clic aquí: Programa GHIAA Forum & H2 Innovation KOREA 2022. Considerem que és una gran oportunitat per generar aliances a nivell global relacionades amb les energies renovables i l’hidrogen verd. És per això que ens plau convidar els nostres socis i simpatitzants a unir-se a la iniciativa, a través de la nostra entitat, sol•licita la teva plaça enviant un correu electrònic a: direccio@area8.cat\narea8, corea, evento, h2, korea


Ja sabem a qui votar La República\nJa sabem a qui votar\nA dos dies de l’inici de la campanya municipal i encara no es decideixen sobre qui votar al seu municipi? Els sembla que els candidats de CDC, UDC o CiU […]\nEl Dietari del Procés 05/05/2015\nA dos dies de l’inici de la campanya municipal i encara no es decideixen sobre qui votar al seu municipi? Els sembla que els candidats de CDC, UDC o CiU són massa poc fiables a nivell municipal? Els sembla que hi ha candidats d’ERC que viuen de l’aire o de l’efecte Junqueras? Potser creuen que els de la CUP són massa radicals i no sortiran enlloc i, per tant, és llençar el vot a la bassa? Nosaltres tenim la solució, cerquin entre les llistes dels partits que ostentin el certificat de qualitat ‘Marca España’!\nSi volen, busquin la papereta que està de moda. La que els garantirà que l’organització terrorista Terra Lliure, que es va extingir fa més de vint anys gràcies a Josep-Lluís Carod-Rovira, Àngel Colom i d’altres, i que ha tornat a reviure per culpa de Carme Forcadell i el seu exèrcit de figurants vestits de groc, es tornarà a extingir. Carina Mejías, necessitada de donar-se a conèixer una mica més per poder passejar els seus encants i els del seu partit, ha dit aquest matí que enguany Ciudadanos apostarà fort per evitar la concentració de separatistes que es produeix cada 11 de setembre. Com bé saben, l’ANC pretén dur a terme la ignominiosa i escandalosa vergonya d’okupar l’Avinguda Meridiana de Barcelona. I a sobre, els palmeros que parlen en castellà, hi donen suport. Albert Rivera, home d’ordre –afortunadament-, ja ha dit que fer coincidir aquesta manifestació en ple període electoral, és un frau democràtic en tota regla. Sí senyor, i encara ho seria més si la manifestació es produís el dia següent, quan començarà legalment la campanya electoral.\nI si tenen a bé de buscar la papereta de Podemos no la trobaran de forma directa, però els distingiran perquè són els que al seu programa marc autonòmic (a algunes regions espanyoles es celebraran també eleccions autonòmiques) han evitat incloure el dret a decidir. Si tenen la sort de viure a l’Aragó, terra de grans muntanyes, manantials i enorme història i tradicions; allà han estat encara més clars: el candidat Pablo Echenique diu que ja combrega amb això del LAPAO i el LAPAPYP -assumint el marc conceptual del PP-, i que està bé protegir-les, però no cal fer-les oficials (només faltaria fer el “LAPAO” oficial, escoltin) perquè no es parlen gaire. En dono fe, jo no he vist ni escoltat encara cap persona que parli cap d’aquestes dues llengües; per tant, bona proposta. Llàstima que no s’ha presentat també a la Vall d’Aran, coi!\nSi no els convenç cap d’aquestes dues opcions, també els podem oferir candidats fantasmagòrics –amb el corresponent certificat de transparència-, cagadubtes o de pata negra. Graduïn-se abans les ulleres perquè són una mica volàtils.\nEl TSJC ajorna el judici contra l’antiga mesa del Parlament per la recusació de Barrientos\nCaseres denuncia que no tenen telefonia fixa des de fa onze dies\nEls Mossos d’Esquadra detenen dos homes a Valls per tràfic de drogues


Justícia: implacable amb els humils, submissa amb els poderosos. Article de Rafael Cid a propòsit de l'empressonament de Cándido i Morala. - CGTCatalunya.cat\ndiumenge 8 de juliol de 2007 / Articles opinió / Visites: 2533\nEn les dictadures el Codi Penal és l’eina usual amb que es legitima la repressió institucional. En les democràcies, el Codi Penal deixa d’estar al servei d’una classe o ideologia per a arbitrar la mínima coacció exigida per al consens social. Això és en teoria; la pràctica sol ser distinta.\nAmb la important diferència que en una dictadura el principi de presumpció de culpabilitat acostuma a imputar-se al poder arbitrari, i per contra, en les democràcies, el poder sol gaudir de credibilitat política. Per això, les injustícies en una democràcia triguen molt en visualitzar-se davant l’opinió pública i ser rebutjades. Sovint, una exagerada presumpció d’innocència (negligència in vigilant) suposa un passaport cap a l’autisme social i la impunitat.\nLa condemna de 3 anys de presó a Cándido i Morala, els sindicalistes de la Naval de Gijón en que s’inspira la pel·lícula “Los lunes al sol”, és un acte propi d’altres temps, una conducta bàrbara. Ficar a la presó a dos representants dels treballadors per destrossar un video de tràfic que gravava els enfrontaments entre obrers i policies arran del tancament de les drassanes, fa pudor a atropellament i índica l’esperit revanxista amb que alguns jutges interpreten les lleis a Espanya. Però, al mateix temps, mostra el perfil d’un nou sindicalisme d’acció directa, sense alliberats ni capdavanters a part, que està brollant en l’entranyes del voraç marc de relacions laborals que imposa el neoliberalisme global.\nPerò el de Cándido i Morala no és un cas aïllat. Existeix una espècie de Brunete judicial que sembla tenir gravat en les bocamànigues de les seves punyetes la missió d’evitar que els valors de la democràcia social penetrin en la cultura quotidiana. Són gent de botonada i rància estirp que es mostra implacable amb els humils i submissa amb els poderosos. Persones que no veuen l’estat de necessitat, ni eximent en la protesta d’uns treballadors condemnats a l’atur pels vaivens d’una economia especulativa, ni de bon tros es plantegen si cap sospitar inducció al delicte quan “infiltrats” de la policia (ah, la vella i torticera fòrmula del desgraciat “cas Scala” de Barcelona) han tirat gasolina sobre la ferida oberta de la revolta.\nNo, no és un cas aïllat. Recordem el processament de 4 estudiants pels enfrontaments de la marxa antiLOU del 2001 a Madrid, la condemna a 1 any de presó d’altres 2 universitaris per no haver acudit a presidir una taula electoral en la Universitat Complutense de Madrid i la cacicada d’emparar l’expulsió de la CGT del local sindical que venia utilitzant des de fa anys a Madrid per a destinar-lo a construir pisos de luxe. Parlar en aquestes circumstàncies d’igualtat davant la llei és una broma pesada. Tenim un Codi Penal generós quan es tracta que multimillonaris com els Albertos, condemnats en ferm pel suprem per una mica més que trencar una càmera municipal, facin la seva vida tranquilament, i que l’estafador reincident José María Ruiz Mateos i un condemnat per doble assassinat com Rodríguez Galindo compleixin les seves condemnes a casa, però que esdevé inflexible si es tracta de contextualitzar a dos humils treballadors que van dur la seva repulsa a estavellar-la contra un video de tràfic.\nTot això posa de manifest l’existència en la pràctica d’un Codi Penal de dues velocitats: una per a rics i altra per a pringats. Taxonomía que, en temes com el del delicte d’injúries i calúmnies al Cap de l’Estat, ofereix la paradoxa que el “democràtic” és més sever que el “totalitari”. El Codi Penal de Franco (reforma 1963, article 147) només emparava al Cap de l’Estat; el Codi Penal vigent (reforma 1995, article 490, apartat 3) estén aquesta tutela al Cap de l’Estat i “a qualsevol dels seus ascendents i descendents”. Senyors dels partits “majoritaris”, cavallers dels sindicats “representatius”, intel·lectuals del quart poder, sagaços escribidors, segueixin amb els seus jocs malabars, no promoguin a Cándido i Morala al Premi Príncep d’Astúries, el país real l’hi agrairà. Nulla esthética sine ètica.\nEls sindicalistes detinguts de la Naval Gijón, Cándido Gonzalez Carnero i Juan Manuel Martínez Morala han sortit de la presó de Villabona el 4 de juliol. Institucions Penitenciàries ha decretat el tercer grau per als sindicalistes de la Corriente Sindical de Izquierdas. Han de seguir complint el tercer grau a casa.


Un Matí d'Orquestra per a persones amb discapacitat intel·lectual 21/22 | Apropa Cultura\nUn Matí d'Orquestra per a persones amb discapacitat intel·lectual 21/22\nUna activitat musical i participativa\n21/10/2021 al 12/05/2022\nUna activitat de L'Auditori amb el suport del Fons Europeu de Desenvolupament Regional (FEDER) a través del Interreg V-En España, Francia, Andorra (POCTEFA 2014-2020).\nAmb “Un Matí d’Orquestra” l’Auditori i Apropa Cultura us ofereixen tres activitats on vosaltres i la música sou protagonistes durant dues hores.\nEl taller de música ens permet experimentar amb instruments musicals i tocar tots junts dirigits per la musicoterapeuta Cati Clancy.\nPassarem una estona tranquil·la i càlida amb alguns músics de l’orquestra que tocaran els seus instruments per a nosaltres.\nAmb la tercera activitat tindrem l’oportunitat d’entrar (en silenci) a la sala Pau Casals i assistir a una part de l’assaig de l'Orquestra Simfònica de Barcelona i Nacional de Catalunya (OBC).\nÉs una ocasió única per escoltar una orquestra simfònica amb músics professionals de primer nivell!\nUn cop feta la reserva rebreu una petita guia de breu lectura dedicada a educadors, acompanyants, terapeutes i participants en l'activitat.\nEs recomana la lectura per poder gaudir al màxim de l'experiència. L’equip del “Matí d’Orquestra” està a la vostra disposició per resoldre qualsevol dubte o pregunta.\nAbans de venir:\nPodeu triar una cançó que vulgueu cantar i tocar, i algú que faci de director. Durant el taller podríem tocar i cantar-la tots junts!\n• Arribeu puntualment, així podreu gaudir de tota l’experiència! Consulteu com arribar a la web de l’Auditori o la guia que s’enviarà abans de l’activitat.\n• Al taller, volem que els educadors i acompanyants també participeu!\n• Demaneu el que necessiteu. A la sala durant l’assaig, pot ser que la foscor, la intensitat del so o l’espai ens provoqui nervis o emocions fortes. Si algú prefereix estar fora, cap problema, hi ha espai per relaxar-se.\nAquest taller estarà dirigit per la musicoterapeuta Catherine Clancy.\nL´activitat va anar molt bé. Considerem que es molt adequada pel grup que va asistir. La recomanariem 100% i ens agradaría molt repetir, per que es una experiencia única el poder veure i escoltar en directe l´assaig de la orquestra i després poder experimentar amb els instruments.\nResidència IMM - Catalònia\nExperiencia molt especial\nEs una experiència molt maca, el fet de poder tocar instruments diferents i veure un concert. Totalment recomanable. crec que es viuen experiències que actualment no tothom tenim al nostre abast\nTots els usuaris i usuàries van quedar encantats amb tot, tant amb la trobada amb el music, com l'assaig i el taller de música. Ens van tractar super bé! Repetirem.


E ES 3 Col·laboradors 92 Visites Bústia de suggeriments\nestacada f ARQUIT Sistema constructiu utilitzat en la construcció de la major part de les edificacions dels primers barris i eixamples de la ciutat d’Eivissa. Fou utilitzat fins als anys vuitanta del s XX. L’últim edifici construït amb aquesta tècnica és l’emplaçat a la cantonada dels carrers de Pere de Portugal amb Vicente Cuervo.\nAquest sistema consistia en un conjunt d’estaques de pi ver, algunes vegades de savina, amb un extrem en punta, que es clavaven dins els terrenys fangosos, per així consolidar-lo i poder-hi assentar els fonaments de les noves construccions, que consistien en una rasa reblerta de pedres i mescla, d’on naixien els murs.\nPels pilars, s’estacava tot un grup d’estaques, per suportar un fonament piramidal de base quadrada i esglaonat, d’on arrancava el pilar. Les estaques es clavaven en el terreny a cops de maça i, en alguns casos, amb l’ajuda de màquines rudimentàries fabricades pels mateixos constructors, a manera d’un martinet.\nHistòricament, el mur defensiu construït el s XVIII que tancava el raval de la Marina i sa Penya agafà el nom popular de s’Estacada, donat el seu sistema constructiu de fonamentació. [JPB/MDJ/TMT]


«Les possibilitats de millorar a nivell emocional són súper ràpides millorant l'intestí»\nXevi Verdaguer: Psiconeuroimmunòleg, posturòleg, fisioterapeuta i divulgador científic\nVerdaguer ve a Tarragona en el marc del cicle de conferències Gastrosalut 3.0.\nXevi Verdaguer impartirà aquesta tarda, a les 19.30h, la conferència ‘Salut emocional: claus del segon cervell i alimentació’ a la Casa Joan Miret de Tarragona. L'aforament per aquesta xerrada ja està complert.\nActualitzada 27/04/2017 a les 12:30\n— On és el nostre segon cervell?\n— Al nostre sistema gastrointestinal, estómac i intestí, hi tenim, a sota la capa mucosa de l’intestí, dues xarxes de neurones que informen constantment el nostre primer cervell, el que hem conegut de tota la vida. I aquest intestí es comunica constantment amb el cervell de tres maneres diferents. Una, a través dels bacteris intestinals. Una altra, a través del nervi vague, i una altra a través dels metabòlits que deixen els nostres bacteris dels aliments que mengem. Quan la gent té alteracions dels bacteris intestinals o inflamacions intestinals, això afecta el nostre primer cervell, a la salut emocional, ja sigui amb angoixa, amb depressió, o tenint un estat d’ànim baix. O, com diu la gent, sent ‘nerviós de mena’.\n— I com ho podem corregir?\n— Tot això de vegades es correlaciona d’una forma curiosa. Molta gent que té problemes de restrenyiment alhora pateix de depressió. O moltes persones que tenen diagnosticat colon irritable alhora se senten irritables i tenen problemes d’angoixa. Es mediquen per a l’intestí i es mediquen per a l’angoixa i la irritabilitat, ja sigui amb medicamements naturals o bé químics. De vegades hi ha gent diu ‘jo no faig servir alprazolam ni lorazepam, jo sóc més espavilat i prenc substàncies naturals, però la veritat és que ningú hauria de dependre de medicaments naturals ni químics per sentir que no està nerviós, ansiós o deprimit. El tema seria millorar els bacteris de l’intestí i l’alimentació d’aquests bacteris. I els bacteris els podem afavorir a través de l’alimentació.\n— Com treballen els aliments?\n— A partir del tercer o quart dia ja hi ha canvis en la composició dels nostres bacteris intestinals a través de l’alimentació. Per tant, les possibilitats de millorar a nivell emocional són súper ràpides millorant l’intestí. A la conferència que farem avui explicarem quins aliments augmenten uns bacteris que ja s’ha vist específicament que saben fabricar GABA, un ansiolític. I també els bacteris que augmenten específicament la serotonina, l’hormona de la felicitat.\n— Aquests aliments són poc comuns o bé els tenim a l’abast?\n— Els tenim tots a l’abast. No te’ls dic perquè ho explicaré a la xerrada, però si, per exemple, prens determinats aliments que et fan fabricar més GABA, dormiràs més bé, toleraràs millor l’estrès, no faràs crits als nens quan juguin i cridin, i no faràs crits al teu home quan arribi tard per tercera vegada. GABA vol dir ‘tranquimazin natural’, i tarda molt poc en fabricar-se. Hi ha uns altres aliments que fan millorar la serotonina. Quan la gent en menja regularment, en quatre setmanes ja comença a notar-ho. Estaràs de millor humor, tindràs més ganes de fer coses i menys ganes de menjar dolços, quelcom típic de quan tens la serotonina baixa. No tindràs dolor menstrual i dormiràs millor a les nits. I si tens contractures o mal de cap, segur que milloren. La serotonina és l’hormona del benestar.\n— La introducció d’aquests aliments sol donar peu a un canvi general de la manera d’alimentar-se?\n— Sí, perquè quan tu millores la salut intestinal baixa la necessitat de menjar dolç o aliments estimulants, que et donen energia ràpida, com el té, el cafè o la xocolata, el pa o l’arròs que et donen un ‘xute’ d’energia però una baixada de glucosa al cap de dues hores. Quan el teu intestí està bé, el primer que notes és l’equilibri de l’energia del cos, estàs menys cansat. Hi ha gent que diu ‘Uf, tota la vida no ho faré’. Altres diuen que ho faran per sempre, però que de tant en tant s’ho saltaran, i jo dic que perfecte. Amb aquestes conferències el que fem és explicar coses que poden ser complexes tècnicament però que a la pràctica són fàcils.


A causa de la falta de pluges a les zones de secà, les gelades del maig i l'onada de calor de juny\nLa Denominació d'Origen Costers del Segre ha finalitzat la verema de 2019 amb una davallada de la producció que se situa entre el 10 i el 20% depenent de la zona. Això no obstant, des de la DO s'ha assenyalat que aquesta baixada respecte a la mitjana dels anys anteriors, els viticultors i cellers es mostren molt satisfets per la qualitat del raïm que suma uns 18 milions de quilos veremats. La falta de pluges en les zones de secà al llarg de l'any, les gelades del mes de maig i l'onada de calor del mes de juny són els principals motius a l'hora d'explicar aquesta baixada de producció. Respecte a les varietats collides, l'Ull de Llebre torna a tenir un pes important a la collita amb un 22% del total.\nSegons la DO Costers del Segre, malgrat la reducció de la producció, la verema 2019 ha estat qualificada pels viticultors i cellers com a "excel·lent" i amb un molt bon equilibri de sucres i acidesa. Pel que fa a l'estat fitosanitari, es tracta d'una collita de sanitat perfecte, destacant l'absència gairebé total de malalties al raïm.


L’advocacia de Barcelona alerta que la reforma de la segona oportunitat pot suposar un retrocés en drets | El Jurista\nLa Comissió de Normativa del Col·legi de l’Advocacia de Barcelona considera que l’esborrany de l”Avantprojecte de llei de transposició de la Directiva europea 2019/1023 de reestructuracions i insolvència’ -que proposa una reforma en profunditat del sistema d’insolvències espanyol per adequar-lo a la Directiva europea- inclou alguns elements que contravenen el propi text de la Directiva, que podrien suposar la ineficàcia del mecanisme de segona oportunitat, i podria generar una situació d’inseguretat a les persones insolvents de bona fe.\nPer aquest motiu, des de la advocacia s’assenyala que amb el text actual s’estaria fent un gran pas enrere, amb un nou model que parteix de la restricció dels drets de les persones, i que podria impossibilitar, a la pràctica, que la ciutadania accedís a la segona oportunitat. Cal recordar que la Directiva configura el mecanisme de la segona oportunitat com a dret de tots els ciutadans europeus.\nEn una primera valoració de l’esborrany de l’Avantprojecte, l’advocacia adverteix dels següents aspectes:\nRespecte la consideració del deutor de bona fe, introdueix en l’article 487 unes excepcions a l’exoneració que provocarien que molts deutors no poguessin accedir com fins ara a aquest mecanisme. D’aquesta manera se’ls abocaria irremeiablement a l’economia submergida o a la marginalitat.\nEl sistema actual està donant bons resultats i els nous requisits suposarien un retrocés i una clara restricció de el dret de la ciutadania. Seria més d’acord amb el dret del deutor i amb un model que ha donat bons resultats que els requisits de bona fe poguessin ser examinats pel jutge en la secció de qualificació del concurs.\nRespecte a la necessitat d’assessorament jurídic, l’esborrany parteix del fet que en alguns supòsits la defensa jurídica podria ser un cost innecessari per al procediment i per al deutor, encara que realment és l’única manera de garantir el dret de defensa.\nS’ha d’alertar que si l’actuació de l’advocacia no és preceptiva en un procediment no seria factible la justícia gratuïta, de manera que es causaria una clara indefensió, especialment, als col·lectius més vulnerables econòmicament. Per això des de l’advocacia es denuncia que, en cas d’aprovar-se l’Avantprojecte amb la redacció actual, qui té més recursos podria acudir assessorat al procediment però qui no disposa de mitjans no podria accedir a la justícia gratuïta i per tant no tindria accés, a la pràctica, al mecanisme de la segona oportunitat.\nRespecte a la sobreprotecció del crèdit públic, cal tenir en compte que contravindria l’articulat de la Directiva europea, i que podria impedir el compliment de la finalitat del mecanisme que aquesta exigeix: la cancel·lació plena de deutes.\nAixò comportaria, probablement, una allau de qüestions prejudicials i de batalles estèrils als jutjats durant anys per aconseguir acomodar la regulació espanyola a l’europea.\nRespecte a l’habitatge habitual, s’ha de facilitar al jutge la possibilitat d’articular una protecció efectiva atenent les circumstàncies del cas.\nPer tot això, la Comissió de Normativa del Col·legi de l’Advocacia de Barcelona insta el Govern a replantejar el text, per tal d’acomodar-lo a l’esperit i al text de la Directiva europea. Només d’aquesta manera es podrien oferir garanties i sortides a les persones que es troben davant la dura situació de la insolvència personal, especialment en un moment en què s’ha de donar resposta als efectes econòmics de la pandèmia.\nEls bons resultats que està donant fins a la data el mecanisme de la segona oportunitat per donar resposta a les persones insolvents és essencial; especialment en el context actual, per afavorir la recuperació de l’economia així com l’estimulació de l’emprenedoria. Per això, s’han de posar en valor els més de 8.500 expedients d’insolvència personal que van ser tramitats, només durant el 2020, pels Jutjats a Espanya.